
Óvodai nevelés a pandémia alatt

Kutatásom témája az óvodai nevelésről szól a pandémia ideje alatt. A Korona vírus 2020 tavaszán okozott nagy változásokat az emberek életében, emellett a magyar oktatásban is. Kutatásom kezdetekor számos információnk volt arról, hogy az iskolákban, felsőoktatásban hogyan oldották meg az oktatást a bezárások miatt, azonban az óvodai nevelés folytatásáról kevesebb információkkal rendelkeztünk. Így fogalmazódott meg bennem a kutatásom témája. A dolgozatomban arról olvashatunk, hogy az óvodák miképp oldották meg a gyerekek nevelését a pandémia okozta bezárások alatt, a szülők hogyan oldották meg a gyermekek felügyeletét, emellett információkat kapunk arra is, hogy a gyerekek digitális eszközök használati szokásaiban okozott-e változást. A kutatásban arra is kapunk adatokat, hogy a gyerekek fejlődésében okozott-e változást az óvodai bezárás, és ha igen, milyen változások történtek. Az adatok megszerzésében óvodapedagógusok és szülők voltak segítségemre. A kutatásommal célom volt azonban az is, hogy ha a pandémia miatt újabb bezárások következtek volna be, akkor a pedagógusok, családok segítséget kaphassanak ahhoz, hogy minel sikeresebben vegyék az új akadályokat.



